SUID-AFRIKAANSE RADIOLIGA 
SARLNUUS SONDAG 23 SEPTEMBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 10,135, 7,066 en 3,695 MHZ asook 438,825 en 1 297 MHGz in die Preto- 
riagebied. (Ander nuuslesers verander soos toepaslik). 


STIL SLEUTELS 


Dit is met leedwese dat ons die onlangse afsterwe van twee radioamateurs moet 
aankondig. 

George Cooke, ZS1JD, is op 5 September weens hartversaking in die ouderdom 
van 81 jaar oorlede. Ons innige meegevoel gaan sy eggenote Aileen, ander familie 
en sy baie vriende. 

Jock Perrett, ZS171, is op donderdag 13 September oorlede. Ook aan sy familie 
en vriende, ons innige meegevoel. 

(POUSE) 

In die nuus vandag; 

NEEM JOU HANDDRAAGSTEL NA WERK 

HERSIENING VAN DIE SARL SE STUDIEGIDS 


BESPREKING OOR BACAR INGESLUIT IN SA AMSAT RUIMTESIMPO- 
SIUM 


U luister na Z#S6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


NEEM JOU HANDDRAAGSTEL NA WERK OP 5 OKTOBER 


Vrydag 5 Oktober is die SARL se Nasionale Neem Jou Handdraagstel na Werk- 
dag. Die doel daarmee is om publieke bewustheid vir amateurradio, en die 
tegnieke wat dit insluit, aan te wakker. 


Baie herhalers sal deur middel van IRLP (die “Internet Radio Linking Project”) 
regoor die land met mekaar verbind word. Op hierdie stadium weet ons dat die 
volgende gebiede ingesluit sal word: Pretoria, Johannesburg, Sandton, Kempton 
Park, Middelburg Mpumalanga; Nelspruit/ Witrivier, Durban, Harrismith en 
Kaapstad. 


IRLP is `n betroubare en goedkoop amateurradiokoppelingstelsel sonder die 
gebruik van RF-koppelings, gehuurde lyne of satelliete. IRLP maak gebruik van 
spraak oor internetprotokol (Eng. VolP) gebruiklike sagteware en hardeware. 
Met gebruik van die krag van Internet, koppel IRLP herhalers of simpleksstasies 
wêreldwyd op `n eenvoudige en koste-effektiewe manier. IRLP funksioneer deur 
middel van 'n wêreldwye netwerk van doelgerigte bedieners en nodusse wat baie 
stabiele spraakkommunikasie tussen dorpe en stede bied. 


Indien jy nie op 5 Oktober by die werk sal wees nie, of afgetree het, kom op die 
lug en deel jou ondervindings met ander radioamateurs wat van hul werkplek af 
sal praat. 


RTA-LESINGS NOU OP DIE WEB BESKIKBAAR 


Die eerste van die lesings wat tydens die SARL se Radiotegnologie-in-Aksiedae 
aangebied is, is nou op die web beskikbaar. Die lesings is in PDF-formaat en 
kan afgelaai word om op die skerm te lees of uitgedruk te word. Besoek die 
RTA-afdeling van die web op `n gereelde basis aangesien lesings gedurende die 
volgende twee weke bygevoeg sal word. Die adres is www.sarl.org.za, klik op 
aktiwiteit en dan op RTA. 


HERSIENING VAN DIE SARL SE STUDIEGIDS 


Die SARL is in die proses om verbeterings aan die SARL se RAE Studiegids 
aan te bring. Die doel van die redigeringsproses is oa. om besonderhede van die 
lisensievoorwaardes op te dateer, spelfoute reg te stel en 'n hoofstuk oor digitale 
kommunikasie in te sluit. 


Dosente word versoek om hulle kommentaar en enige veranderings wat hulle 
graag ingesluit wil hê, en wat teen die einde van vanjaar op die web beskikbaar 
gestel gaan word, in te stuur. Maar, voordat u dit instuur, bring uself op hoogte 
van die HAREC-sillabus, wat ook op die web beskikbaar is. 


Stuur asb. u kommentaar aan Colin de Villiers met “Study Guide” in die 
onderwerplyn. U inset sal erken en aan die hersieningspan aangestuur word. 
Colin se e-posadres is devilc@mweb.co.za. Die sluitingsdatum vir kommentaar 
is 30 September 2007, dus net een week vanaf vandag. 


BESPREKING OOR BACAR INGESLUIT IN SA AMSAT RUIMTESIMPO- 
SIUM 


'n Bespreking oor die herinstelling van die BAGAR-projek sal ingesluit word 
in die agenda van SA AMSAT se Ruimtesimposium. Die simposium sal op 
Staredag 6 Oktober by die SARL Nasionale Amateurradiosentrum gehou word. 
BAGAR is die akroniem vir “Balloon Carrying Amateur Radio”, `n projek wat 
`n aantal jare gelede vir opwinding gesorg het. `n BAGAR-aktiwiteit word vir 


vroeg volgende jaar in die vooruitsig gestel. 

Sdaar is ook baie ander interessante aanbiedings en besprekings op die agenda. 
Bespreek nou deur die registrasievorm wat op www.amsatsa.org.za beskikbaar 
is. Die registrasiefooi sluit die kostes vir verversings en middagete in. 


DIE SARL/HMO-BAKENPROJEK SAL TYDENS EERSKOMENDE INTEG- 
NET BESPREEK WORD 


Die volgende Integnet sal op 7 Oktober, beginnende om 20:00 SAT, plaasvind. 
DR Lee-Anne McKinnell, ZS?2LAW, en John Willescroft, ZS6EF, aspekte 
van die SARL/HMO-bakenprojek, wat binnekort `n aanvang sal neem, toelig. 
Hulle sal fokus op die ontwerp van die bakens en op, verskeie van die 
navorsingsaspekte. Vind uit hoe jy tot voortplantingsnavorsing kan bydra. 
'n PowerPoint-aanbieding sal gedurende die bespreking gebruik word. Dié 
aanbieding sal gedurende hierdie week op die SARL se web beskikbaar kom. 


KOMPETISIENUUS 

Hier volg die uitslae van twee onlangs gehoue kompetisies: 

SARL 40 meter Mobiele Kompetisie. 

Die uitslae van die SARL 40 Meter Mobiele Kompetisie wat op 12 Augustus 
gehou is, is as volg: 

1ste Gerhard, ZS3TG - 438 punte; 2de Deon, ZS1AFU - 197 punte; 3de Koos, 


ZS1KWV - 181 punte; 4de Paul, ZS6PR - 141 punte; 5de Jan, ZS4JAN - 111 
punte. 


'n Kontrolelog is vanaf Eddie, ZS6BNE, ontvang. 
SARL HF GG Kompetisie. 
Die uitslae vir hierdie kompetisie, waarvoor sewe logs ontvang is, is as volg: 


1ste Allan, ZSTAAX, en Vidi, ZS1EL, met 64 punte elk; 2de Hans, ZS6KR, 
en Ed, ZS6UT, met 60 punte elk; 3de Jan, ZSAJAN, met 58 punte; 4de Gary, 
ZS5NK, met 50 punte; 5de Wesrand ARK, met 36 punte. 


In die Klubkompetisie vir GG neem Pretoria ARK eerste plek met 120 punte, 
gevolg deur die Kaapstad ARS en die Overberg ARK met 64 punte elk, die 
Bloemfontein RAK met 58 punte, Highway ARK met 50 punte en die Wesrand 
ARK met 36 punte. 


Die volledige uitslae verskyn in HF Happenings 268. 


Aangaande die SARL BHF/UHF-kompetisie. Maak asseblief `n nota van die 
korrekte adres vir jou logstate. Stuur dit per e-pos aan zsépjb@gmail.com en 
vir slakkepos gebruik Posbus 4452, Witrivier, 1240. MOET ASSEBLIEF NIE 
die adres in die 2007 Kompetisieboek gebruik nie. 


SARL-KOMPETISIEHANDBOEK 


Die SARL se Kompetisiehandboek moet vir gebruik in 2008 hersien word. Die 
kompetisiebestuurder kommentaar en voorstelle van amateurs en klubs in aan- 
gaande die verskillende kompetisies sowel as voorstelle vir enige nuwe kom- 
petisies wat ingestel moet word. Dit si vir sowel SARL- as klubkompetisies; 
miskien provinsiale @SO-partye en meer BHEF-sprints. 


Stuur u voorstelle en kommentaar teen 20 Oktober aan hfcontests@netactive.co.za.. 
SAATI AJV 


Die Algemene Jaarvergadering van SAATI vind plaas op Saterdag 6 Oktober 
om 14:00 SAT by die klubhuis van die Centurion Amateurradioklub op die hoek 
van Duncan- en Prospectstrate, Pretoria. Almal is welkom en die vergadering 
al gevolg word deur `n bring-en-braai waarvoor SAATI die drinkbare RF sal 
voorsien. 


HE-VOORTPLANTINGSTOESTANDE 


Hannes Coetzee, ZS6GBZP, ons gereelde voorspeller sal vir twee weke uitstedig 
wees, en die volgende is deur Hans, ZS6AKV, opgestel: 


Die huidige geomagnetiese toestande is ongetsadig. `n koronale gat op die son- 
skyf kom in `n geo-effektiewe pososie wat beteken dat HF-toestande versteur 
kan word. 


Huidige voorspellings dui op 'n interessante neiging met laatmiddag- en vroe- 
gaandopeninge na na Europa op 10, 15 1n 20 meter. Australië kan rondom 
06:00 in fokus kom wanneer openinge op 20 m belowend lyk. Om 20:00 kan 
openinge op 40 m verwag word, maar aangesien dit in die middel van die nag 
oor meeste dele van Australië is, sal dit slegs die mees toegewyde DXers wees 
wat gehoor mag word. 


Vanaf ongeveer 14:00 mag die 20 m-band in die rigting van Indië oopmaak. Die 
weskus van die VSA mag mag interessante DX-geleenthede vanaf ongeveer 14:00 
op 20 m bied en 'n uur of twee later op 15 m. 


Amateur Radio Mirror International het verskeie interessante verslae van kort- 
golfluisteraars ontvang waarin gesê word dat die uitsending om 10:00 op 17 590 
kHz goed in Israel en Italië ontvang is. Ja, wel, dit is vanaf `n 250 kW sender, 
maar met `n antenna wat Afrika bevoordeel. 


Die HF-bande is op die beste van tye maar wisselend. Wanner jy die geleentheid 
kry, roep CO DX, jy weet nooit nie, die persoon aan die anderkant van die 
wêreld mag net op daardie tydstip luister. Indien ons almal net luister sal ons 
nooit weet wanneer die bande oopmaak nie. Vir meer voorspellings, besoek 
www.spacewaether.co.za. 


DAGBOEK VAN GEBEURE 


23 September, vandag tot 12:00 Laaste geleentheid om punte te verdien of 
weg te gee in die BHF/UHF-kompetisie; 29 September Dames Alleen ZU- 
RAF-kursus deur die Kempton Park RATV; 29 September Pretoria ARK 
se snuffelmark en AJV; 30 September Laaste dag vir kommentaar oor RAE- 
studiegids: 4 - 10 Oktober - Spesiale ruimteprogram; 5 Oktober Neem jou 
handdraagstel na die werk dag; 6 Oktober - SA AMSAT Ruimtekonferensie; 6 
Oktober Oosrand Amateurradioklub se vlooimark en AJV; 6 Oktober SAATI 


A JV; 7 Oktober Integnet: 18 Oktober - Klas A RAE; 20 Oktober Kommentaar 
oor SARL 2008 Kompetisiehandboek moet ingestuur wees. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


/EX 


